
На основу члана 43. став 2. тачка з) и члана 241. Закона о кривичном поступку Републике Српске („Службени гласник Републике Српске“, број: 53/12, 91/17 и 66/18) подижем:
О П Т У Ж Н И Ц У

П р о т и в:
С. Б.

 Што је:


Током 2021, 2022, 2023. и 2024. године у више наврата у Требињу угрозио сигурност другог лица озбиљном пријетњом да ће га лишити живота и да ће њему блиска лица лишити живота, на начин да је током и након прекида емотивне везе са Т. К., оштећеној Т. К. у више наврата упућивао наведене пријетње, свјестан свога дјела чије је извршење и желио, па је тако током мјесеца августа 2021. године испред угоститељског објекта „Моско 1972“ упућивао пријетње да ће је лишити живота, те конклудентним радњама усмјеравањем пиштоља у правцу оштећене показивањем пиштоља изазвао страх за живот и тијело оштећене, након чега је наставио свакодневно да упућује пријетње оштећеној Т. К. па је тако дана 27.07.2024. године, у Требињу, око 02,53 часова, путем мобилног телефона, угрозио сигурност Т. К. озбиљном пријетњом да ће је лишити живота, на начин да је путем мобилног телефона и апликације „I message-I Cloud“, упутио пријетећу поруку својој бившој дјевојци К. Т.ријечима „Имаш два дана да се изгубиш из овог града или ћу ја завршити на дугогодишњој робији а ти под земљом, .......И тебе и све око тебе под цијену и мог живота кунем ти се! Макар труно цијели живот у затвору ал завршићу те кунем ти се овим градом једно од нас двоје ходати неће“, које ријечи су код оштећене К. Т. изазвале осјећај страха, те цјелокупно понашање С. Б. и упућивање пријетњи кроз дужи временски период, код оштећене су изазвале осјећај страха и угрожености, те је догађај пријавила код ПС Требиње,

Дакле, угрозио сигурност другог лица озбиљном пријетњом да ће њега и њему блиско лице лишити живота,
           
чиме је осумњичени починио продужено кривично дјело Угрожавање сигурности  из члана 150. став 1. Кривичног законика Републике Српске, све у вези са чланом 57. истог Законика.

